Kalahari Lodge | LekkeSlaap
Kalahari Lodge is op 'n landgoed in 'n rustige en veilige omgewing, slegs 5 km vanaf Kimberley se sakegebied. Dié lodge is langs die N12 en bied gemaklike verblyf en konferensiegeriewe.
Verblyf is beskikbaar in 30 kamers waarvan 21 kamers 2 enkelbeddens het, 6 kamers het dubbelbeddens en 3 van die kamers is gesinskamers. Elke kamer het 'n TV met 6 DStv-kanale, lugversorging, badhanddoeke, toiletware en tee- en koffiemaakgeriewe.
Die lodge bied 'n restaurant met sitplek vir 150 gaste, 'n lieflike buite-area, en 'n swembad. Daar is 2 aparte swembaddens, waarvan 1 vir kinders en 1 vir volwassenes is. Die restaurant sluit 'n solderverdieping, grondverdieping en 'n kroeg in.
Die konferensiegeriewe sluit aangrensende konferensiekamers, Oryx en Kudu, in wat met skuifdeure verbind word, sowel as 'n volvloertapyt, dansvloer en lugversorging. Oryx het sitplek vir 120 afgevaardigdes en Kudu het sitplek vir 40 afgevaardigdes.
Nagsekuriteit is vanaf 18:00 tot 06:00 Maandae tot Saterdae aan diens. Die lodge is 8,2 km vanaf die Groot Gat en 6,2 km vanaf Kimberley Lughawe. Dis ideaal vir sakereisigers en besoekers wat net wil ontspan.